**До Председателя**

**На общински съвет**

**гр.Сандански**

**УВАЖАЕМИ ГОСПОДИН ПРЕДСЕДАТЕЛ,**

На основание Чл.26а(4) от закона за Народните читалища,приложено Ви изпращам отчет за дейността и за изразходваните от бюджета средства на Народно читалище „Гоце Делчев-1959“ с.Ново Делчево,общ.Сандански за изминалата 2022 година.

С уважение:……………………

Председател на НЧ „Гоце Делчев-1959“

Валентин Апостолов

Уважаеми членове,гости и поддръжници на Читалище „Гоце Делчев-1959“ с.Ново Делево, ще ви припомня накратко каква беше нашата дейност през отчетния период.

**Библиотечно дело:**

През 2022 година библиотеката бе посетена от 75 читатели,от тях 16 новозаписани.Раздадени бяха 153 тома книги, от тях 4 детска отраслова литература, 71детска художествена литература,78 чуждестранна художествена литература,религия/литературознание,история .

**Културно-масова дейност:**

По стар български обичай на осми януари всяка година отпразнувахме „Бабин ден“ със забавно-увеселителна програма с участието на всички баби от селото.

„Ден на родилната помощ“ се празнува с всички по-млади жени от селото. Извършва се ритуала „Поливане на акушерката“ и вечерта продължава с увеселителна програма.

На първи март заедно с децата от Ново Делчево, посрещаме „Баба Марта“ и закичваме децата с мартеници. Направихме красиво табло със рисунки и ръчно направени мартеници.

На 25 март Благовещение-този празник го свързваме с идването на пролетта.Питка и мед раздадохме за здраве.Направихме красиво табло с децата от селото.

На 2 април отбелязахме“Международният ден на детската книга“с учениците от селото.

На 24 април отпразнувахме Великден с увеселителна програма и направихме красиво табло с децата от селото.

На 4 май отбелязахме 119 години от смъртта на Гоце Делчев с тържествена програма,изнесена от учениците от селото.

В програмата участваха учениците от село Ново Делчево с подготвен сценарии в чест на Гоце Делчев.Детска група от Фолклорни танцови школи“Македонци“.

На 25 октомври децата от подготвителна група посетиха за първи път библиотеката.Разгледаха много книжки и прочетохме приказката„Пепеляшка“.

На 18 декември ,заедно с децата,направихме красиво коледно табло и украсихме елхата на площада в селото.Децата получиха подаръци.

Дата:30.01.2023год. Председател:……

с.Ново Делчево /В.Апостолов/

**Протокол**

Днес,30.01.2023г., в салона на читалището в с.Ново Делчево се проведе Редовно общо събрание на Читалище „Гоце Делчев-1959“с.Ново Делчево,община Сандански.На събранието присъстваха 48 от общо 55 имащи право на глас членове на читалището.Общото събрание бе водено от господин Валентин Апостолов-председател на настоятелството на НЧ „Гоце Делчев-1959“.

Дневният ред на събранието се състои от две точки:

1.Отчет за дейността на читалището за 2022година.

2.Финансов отчет за 2022година.

3.Приемане на проекто-бюджет за 2023г.

4.Разни

Господин Валентин Апостолов запозна много подробно членовете на общото събрание с отчетите за изминалата година и след кратка дискусия и гласуване се взе решение:

**С 48 гласа „За“ общото събрание прие единодушно отчетите за изминалата 2022 година.**

По четвърта точка от дневния ред се проведе дискусия относно участия на самодейни състави и предстоящи фолклорни фестивали.

След изчерпване на дневния ред общото събрание бе закрито от г-н Валентин Апостолов.

Представляващ Общото събрание: Протоколчик:

/Валентин Апостолов/ / Илинка Стоянова/